Teresa A. H. Djuric

Teresa A.H. Djuric ni mwanajeshi mstaafu wa Jeshi la Anga la Marekani mwenye cheo cha Brigedia Jenerali. Kazi yake ya mwisho ilikuwa ni naibu mkurugenzi, Ofisi ya Anga na Ujasusi, chini ya Ofisi ya Naibu Katibu wa Ulinzi wa Ununuzi, Teknolojia na Usafirishaji, Pentagon, Washington, D.C..

Kazi ya Kijeshi
Teresa Anne Hudachek Djuric ni binti wa Meja Jenerali John W. Hudachek wa Jeshi la Marekani na Anne (Hamilton) Hudachek.
Aliteuliwa kuwa afisa mwaka 1983 kupitia Shule ya Mafunzo ya Maafisa (Officer Training School). Amesimamia mifumo ya anga katika mabawa matatu ya anga na Makao Makuu ya Jeshi la 14 la Anga. Mnamo 2004, alitumwa Asia ya Magharibi akiwa mkurugenzi wa vikosi vya anga ktika operesheni za Enduring Freedom na Iraq Freedom.

Ameongoza ngazi ya kikosi, kikundi na bawa na pia amehudumu katika ofisi za Kituo cha Wafanyakazi wa Jeshi la Anga, Amri Kuu ya Kimkakati ya Marekani na Makao Makuu ya Jeshi la Anga la Marekani. Kabla ya kazi yake ya mwisho, alikuwa Kamanda wa Kituo cha Jeanne M. Holm cha Upatikanaji wa Maafisa na Maendeleo ya Raia, Kituo cha Jeshi la Anga cha Maxwell, Alabama.

Baada ya Kustaafu
Djuric ni mkuu wa wanafunzi wa Virginia Women's Institute for Leadership (VWIL) na msaidizi maalum wa rais katika Chuo cha Mary Baldwin, kuanzia 1 Oktoba, 2013.

Marejeo

Jamii:Wanawake wa Marekani
Jamii:Wanajeshi wa Marekani